Бярозавічы

Бяро́завічы. Сустракаецца таксама варыянт Паршэ́вічы, Па́ршывічы (, ; да 1964 года Па́ршавічы) — вёска ў Пінскім раёне Брэсцкай вобласці. Цэнтр Бярозавіцкага сельсавета. Насельніцтва 686 чал. (2005)Гарады і вёскі Беларусі: энцыклапедыя. Т. 4, кн. 2. Брэсцкая вобласць / рэдкал.: Г. П. Пашкоў (гал. рэд.) [і інш.]. — Мн.: БелЭн, 2007. — С. 386. ISBN 978-985-11-0388-7..

Вёска знаходзіцца за 20 км на захад ад Пінска, 170 км ад Брэста, 9 км ад чыгуначнай станцыі «Малоткавічы» на лініі Брэст—Лунінец, каля шашы Гомель—Кобрын ().

 Гісторыя 

 1492 г. — упамінаецца ў дарчай грамаце пінскай княгіні Мар'і Сямёнавай на дварышча Фурсу Іванавічу.
 Сярэдзіна XVI ст. — у складзе Пінскага староства каралевы Боны Сфорцы, цэнтр войтаўства, у складзе Ставецкага двара.
 1596 г. — у складзе Пінскага павета Берасцейскага ваяводства ВКЛ, цэнтр войтаўства.
 1793 г. — пасля другога падзелу Рэчы Паспалітай вёска ўвайшла ў склад Расійскай імперыі.
 1796 г. — у складзе Пінскага павета Мінскай губерніі.
 1878 г. — пабудавана Пакроўская царкваДзяржаўны спіс гісторыка-культурных каштоўнасцей Рэспублікі Беларусь / склад. В. Я. Абламскі [і інш.]. — Мн.: БЕЛТА, 2009. — С. 89. ISBN 978-985-6828-35-8..
 1921—1939 гг. — у складзе Польшчы, вёска ў Жабчыцкай гміне Пінскага павета Палескага ваяводства.
 1939 г. — у складзе БССР.
 1940 г. — у складзе Жабчыцкага раёна Пінскай вобласці, цэнтр сельсавета.
 Ліпень 1941 — ліпень 1944 г. — вёска акупіравана нямецкімі захопнікамі.
 1957 г. — у складзе Пінскага раёна Брэсцкай вобласці.
 30 ліпеня 1964 г. — вёска Паршавічы перайменавана ў БярозавічыУказ Прэзідыума Вярхоўнага Савета Беларускай ССР Аб перайменаванні некаторых населеных пунктаў Беларускай ССР ад 30 ліпеня 1964 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1964, № 23 (1063)..
 1 жніўня 1964 г. — Паршавіцкі сельсавет перайменаваны ў БярозавіцкіРашэнне выканкома Брэсцкага абласнога (сельскага) Савета дэпутатаў працоўных ад 1 жніўня 1964 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1964, № 31 (1071)..

 Насельніцтва 
 1886 год — 431 чал.
 1921 год — 750 чал.
 1940 год — 1 048 чал.
 1957 год — 1 833 чал.
 1970 год — 1 042 чал.
 1995 год — 738 жыхароў, 309 двароў.
 2005 год — 686 чал.

 Адукацыя 
У вёсцы знаходзяцца яслі-садОтдел по образованию Пинского районного исполнительного комитета. Учреждения дошкольного образования  і сярэдняя школаГосударственное учреждение образования "Берёзовичская средняя школа" Пинского района .

 Славутасці
 Пакроўская царква (1878) — 

 Выбітныя асобы 

 В. А. Філанюк — беларускі ўрач-гігіеніст.
 А. С. Якубчык — заслужаны настаўнік Беларускай ССР (1957).
 Уладзімір Адамавіч Галаўко (нар. 1960) — беларускі спецыяліст у галіне сістэмнага аналізу, кіравання і апрацоўкі інфармацыі.

 Літаратура 


 Спасылкі 

 Бярозавічы на сайце Radzima.org


Катэгорыя:Бярозавіцкі сельсавет
Катэгорыя:Населеныя пункты Пінскага раёна

Катэгорыя:Перайменаваныя населеныя пункты Беларусі